उपाध्यक्ष वामदेव गौतमले बर्दिया र प्युठानमध्ये एक ठाउँबाट निर्वाचन लड्ने तयारी गरेका छन् । दुवै जिल्लाका नेता–कार्यकर्ताको तीव्र दबाब रहेकाले आफूले तत्काल निर्णय नलिएको गौतमको भनाइ छ । ‘दुईमध्ये एउटा जिल्लाबाट लड्छु, मैले निर्वाचन लडेँ भने दुवै जिल्लाको १ नम्बर क्षेत्रबाटै लड्छु, छलफल गर्न बाँकी छ,’ गौतमले भने, ‘जुनसुकै क्षेत्र छाडे पनि त्यहाँ कसलाई उठाउने सोच्नुपर्ने हुन्छ, त्यसकारण सजिलो छैन, पार्टीले नै निर्णय गर्नुपर्छ, म पनि छिट्टै निर्णय गर्दै छु ।’
